বগুড়া সংবাদ ডট কম(ধুনট প্রতিনিধি ইমরান হোসেন ইমন):বগুড়ার ধুনট থানা পুলিশ অভিযান চালিয়ে ২০ লিটার বাংলা মদ সহ এক মাদক ব্যবসায়ী ও এক সিএনজি চালককে গ্রেফতার করেছে। বুধবার দুপুরে ধুনট-শেরপুর সড়কের উল্লাপাড়া এলাকা থেকে তাদেরকে গ্রেফতার করা হয়। গ্রেফতারকৃতরা হলো- ধুনট সদরপাড়া এলাকার সর্গীয় জগেন্দ্রনাথ সাহার ছেলে জীবন কুমার সাহা (৪০) ও তার সহযোগী কাজিপুর উপজেলার সোনামুখি দক্ষিনপাড়া এলাকার জালাল উদ্দিনের ছেলে সিএনজি চালক আব্দুর রাজ্জাক (৩৮)।ধুনট থানার এসআই খোকন কুন্ডু জানান, গ্রেফতারকৃত জীবন কুমার ও আব্দুর রাজ্জাক দীর্ঘদিন যাবত এলাকায় বাংলা মদ বিক্রি করে আসছিল। বুধবার দুপুরে অভিযান চালিয়ে ২০ লিটার বাংলা মদ সহ তাদেরকে গ্রেফতার করা হয়। এসময় মাদক পরিবহনকারী সিএনজিটিও আটক করা হয়। এঘটনায় থানায় মামলা দায়েরের পর আদালতের মাধ্যমে তাদেরকে জেল হাজতে প্রেরন করা হয়েছে। তবে গ্রেফতারকৃত জীবন কুমারের বিরুদ্ধে ধুনট ও শেরপুর থানায় আরো কয়েকটি মাদক মামলা রয়েছে বলে জানান এই পুলিশ কর্মকর্তা।